Hendrikov

**Hendrikov** (vene keeles *Гендриков*) oli Leedu päritolu Venemaa aadlisuguvõsa, mis kustus meesliinis 1962. aastal.

## Ajalugu
Hendrikovid olid päritolult Leedu talupojad. Suguvõsaliin algab Simon Leontjevitš Hendrikovaga (1672−1728), kes oli abielus keisrinna Katariina I lihase õe Hristina Samuilovna Skavronskaga (1686−1729). Keisrinna Jelizaveta andis 25. aprillil (vkj) 1742. aastal nende lastele Andrei Simonovitš Hendrikovile (1715−1748), Ivan Simonovitš Hendrikovile (1719−1778), Maria Simonovna Hendrikovale (1723−1756) ja Marfa Simonovna Hendrikovale (1727−1754) krahvitiitli. Suguvõsa suri välja 1962. aastal.

## Hendrikovid kubermangu aadlisuguvõsaraamatus
Hendrikovid võeti 1830. aasta mais Harkovi kubermangu aadlisuguvõsaraamatusse.

## Suguvõsa liikmeid
*Krahv Ivan Simonovitš Hendrikov (1719−1778), kindral ''en chef'', kavalergardide korpuse šeff
*Krahvinna Maria Simonovna Hendrikova (abielus Tšoglakova ja Glebova) (1723−1756), keisrinna Jelizaveta soosik, mõisaomanik Liivimaal
*Krahv Aleksandr Ivanoovitš Hendrikov (1806−1898), rittmeister, tõeline riiginõunik, oberšenk
*Krahv Dmitri Aleksandrovitš Hendrikov (1831−1898), kindralleitnant
*Krahv Stepan Aleksandrovitš Hendrikov (1831−1901), tõeline salanõunik, Keiserliku õukonna ülemtseremooniameister, suhkruvabrikant
*Krahv Vassili Aleksandrovitš Hendrikov (1857−1912), staabirittmeister, ülemtseremooniameister, Voltšanski maakonna aadlimarssal
*Krahv Pjotr Vassiljevitš Hendrikov (1883−1942), porutšik, kolleegiuminõunik, Kuramaa nominaalne kuberner, viimane Orlovi kuberner, Voltšanski maakonna aadlimarssal
*Krahvinna Anastassia Vassiljevna Hendrikova (1887−mõrvati bolševike poolt 1918), keisrinna Aleksandra Fjodorovna õuepreili

## Pildid

File:Гендриков Александр Иванович.jpg|Oberšenk krahv Aleksandr Ivanoovitš Hendrikov (1806−1898)
File:A.V.Balashova.jpg|Aleksandra Vassiljevna Balašova (sündinud krahvinna Henrikova) (1882−1919) koos tütrega
File:Gendrikova A.V. freilina. 1913. Karl Bulla.jpg|Õuepreili krahvinna Anastassia Vassiljevna Hendrikova (1887−1918)
File:A. Gendrikova.jpg|Anna Aleksandrovna Boldareva (sündinud krahvinna Hendrikova) (1830−1886)
File:M. S. Gendrikova.jpg|Maria Simonovna Glebova (sündinud Hendrikova) (1723−1756)
File:Count Pyotr Vas. Gendrikov.jpeg|Kuramaa ja Orlovi kuberner krahv Pjotr Vassiljevitš Hendrikov (1883−1942)
File:1903 ball - Vas. Alexandr. Gendrikov.jpeg|Ülemtseremooniameister krahv Vassili Aleksandrovitš Hendrikov (1857−1912)


## Hendrikovi suguvõsa mõisavaldused
*Harkovi kubermang:
**Annenskoje (1860ndad), Grafskoje (1720ndad−1917), Ovinoje Polje (1900ndad), Rubežnoje (praegu Rubižne) (alates 1769), Tšatnei (1900ndad)
*Kurski kubermang:
**Arhangelskoje (1860ndad), Voskressenskoje (1860ndad)

## Viited

## Kirjandus
*Schwennicke, Detlev. *Europäische Stammtafeln*. Neue Folge. Bd XXIII. Rund um die Ostsee 1. Frankfurt am Main: Vittorio Klostermann, 2005. Taf. 38.
*Долгоруков, Пётр Владимирович. *Российская родословная книга*. Часть вторая. Санктпетербургь: Печатано вь типографии Эдуарда Веймара, 1855. Lk 145-147 https://runivers.ru/bookreader/book58513/#page/145/mode/1up.

## Välislingid
*Hendrikovi sugupuu saidil rgfond.ru
*Hendrikovi suguvõsa genealoogia saidil angelfire.com